***Tankevirus*** er en selvhjelpsbok for voksne skrevet av Hanne H. Brorson. Boken anvender teknikker som er typiske for kognitiv terapi.

Om *Tankevirus*
---------------

Boken er en fortelling om to dager i den fiktive personen Annas liv.
Boken forteller hvordan den ene dagen angripes Anna av tilsammen 13 «tankevirus» og i den andre har hun fått «psykologiske vitaminer» til å slå ned «virusangrepene».

Ifølge Ole Jacob Madsen er *Tankevirus* en selvhjelpsbok for voksne som anvender teknikker som er typiske for kognitiv terapi. Madsen skriver at til tross «for denne originale innpakningen er budskapet i *Tankevirus* på mange måter temmelig typisk for kognitiv terapi. Ved å tenke annerledes og mer rasjonelt vil man også få det bedre med seg selv.»

Boken bruker en grunnleggende analogi mellom psyken og kroppen gjennom metaforen «ditt psykologiske immunforsvar». Madsens peker på at ifølge Brorson har psyken «en vanskeligere oppgave enn kroppen med å takle utfordringer siden «det psykologiske immunforsvaret» i større grad må lære seg å differensiere mellom bagateller og livsviktige opplevelser» mens vi kan stole på at kroppens automatiske immunforsvar klarer seg selv. Madsen skriver at Brorson etablerer «en retorisk formålstjenlig, fysiologisk forståelsesramme som menneskers problemer plasseres i: «Tankevirus er nesten umerkelige mekanismer som angriper måten du tenker på.»»

For å vise hva psyken må lære å lokalisere beskriver Brorson over et dusin av disse «tankevirusene», som for eksempel vær «perfekt-viruset, katastrofeviruset, tenk hvis-viruset,» osv. For å lære psyken å bekjempe disse «tankevirusene» bruker Brorson «psykologiske vitaminer» som metafor for å vise hvordan tankemønstre kan endres. «A-vitaminet (avsløringsvitaminet), D-vitaminet (diskusjon), A2-vitaminet («Ikke tenk på en ananas!»)» er eksempler på Brorsons «psykologiske vitaminer».

Madsen skriver videre at den «kognitive selvhjelpen Anna lærer er imidlertid utelukkende innrettet på at Anna skal ha det best mulig med seg selv» og videre hvordan «den essensielle moralske dimensjonen i selvhjelpslitteraturen er terapeutisk framfor etisk.»

### Anmeldelser

Per Vaglum anmeldte boken i *Tidsskrift for Den norske legeforening* og påpekte at boken med sine 59 sider først og fremst var veldig kort, nærmest et essay i lengde. Vaglum mente at «*[b]ruken av virus- og vitaminmetaforene er dessverre ikke så velvalgt for et medisinsk publikum*» siden vitaminer ikke kan bekjempe virus. Han viste til at boken falt inn under kategorien «selvhjelpslitteratur», og skrev::

> «*Problemet med å anbefale bøker som denne til pasienter som har psykiske lidelser med funksjonssvikt, er at pasienten kan oppleve det som enda et nederlag når selvhjelpsboken ikke virker. For kompliserte menneskelige problemer finnes det alltid enkle forslag til løsninger, som dessverre nesten alltid er feil. I det psykoterapeutiske møtet mellom lege og pasient er det heldigvis flere virksomme bestanddeler enn tankevitaminer: lege-pasient-relasjonen, livsløpsperspektivet, hjemmeoppgaver og hjelp til å oppdage automatisk repeterte relasjonsmønstre og ubevisste motiver og konflikter som kan vedlikeholde negative tankemønstre.»*.
> 
> 

Psykologspesialist Therese Brask-Rustad anmeldte boken i *Tidsskrift for Norsk Psykologforening* og omtalte den som en populærvitenskapelig fremstilling av hvordan vi oppfatter verden. Brask-Rustad skrev at for «behandlere og pasienter som har lest om kognitiv terapi, er dette humoristiske og gjenkjennelige illustrasjoner av grunnleggende negative antakelser eller negative automatiske tanker». Hun skrev at boken gir små tips om hvordan man kan øke aksept av at tanker er kun tanker og hvordan man kan trene seg opp i å stille seg spørrende til egne tanker og antagelser før man trekker konklusjoner. Brask-Rustad skrev: 

> «Bokens språk gjør den lett tilgjengelig uten noen psykologiske forkunnskaper, og det nette formatet gjør at den lett passer inn i håndvesken eller en litt sjenerøs jakkelomme. For mange kan dette være et trivelig reisefølge – og til ettertanke – på en togtur av en times varighet eller så!»
> 
>

Utgaver
-------

* *Tankevirus* (Gyldendal akademisk 2012 ISBN 9788205416642)
	+ *Tankevirus* (dansk oversettelse, Dansk Psykologisk Forlag 2012 ISBN 978-87-7706-834-8)
	+ *Myslevirusy : kak ne otravljat' sebe žizn' vredonosnymi mysljami* (russisk oversettelse, Al'pina pablišer 2015 ISBN 9785961449341)

Priser
------

Prosjektet «Mindre Tankevirus – mer hverdagsglede» i regi av Rådet for psykisk helse bygger på boken *Tankevirus* og vant Helseprisen 2016.

Referanser
----------

1. 1 2 3 4 5  Vaglum, Per (15. mai 2012). «Fjerning av tankevirus?». *Tidsskrift for Den norske legeforening* **(norsk)**. Besøkt 25. mars 2018.
2. 1 2 3 4 5 6 7 8 9 10 11  Madsen, Ole Jacob (2015). *«Det er innover vi må gå» – en kulturpsykologisk studie av selvhjelp*. Universitetsforlaget. ISBN 978-82-15-02562-9.
3. ↑  Terje Tønnessen, Tom A. Kolstad, June Westerveld og Bjørn Egil Halvorsen (13. februar 2015). **(norsk)**. Aftenposten. Besøkt 24. mars 2018. [Oppdatert: 15.jan.2017]  Manglende eller tom `|tittel=` (hjelp)CS1-vedlikehold: Flere navn: forfatterliste (link)
4. ↑  Bjørn Egil Halvorsen (16. januar 2017). «Bryter du sammen av en B på prøven? Føler du deg ikke bra nok? Det er helt normalt!» **(norsk)**. Aftenposten. Besøkt 21. april 2018.
5. ↑  «NRK Radio - Hør Norgesglasset 19. januar 2017». *NRK Radio* **(norsk)**. 19. januar 2017. Besøkt 24. mars 2018. [Første gang sendt NRK P1 · Torsdag 19. januar 2017. Innslag i programmet 1. Hva er tankevirus? 2. Medisin mot tankevirus]
6. 1 2  Uten forfatter (udatert). «Tankevirus Af Hanne H. Brorson» **(norsk)**. Dansk Psykologisk Forlag. Arkivert fra originalen 16. mars 2018. Besøkt 21. april 2018.
7. 1 2 3 4  Therese Brask-Rustad (4. oktober 2013). «Tankevirus». *Tidsskrift for Norsk psykologforening*. Besøkt 13. desember 2020. «Teksten sto på trykk første gang i Tidsskrift for Norsk psykologforening, Vol 50, nummer 10, 2013»
8. ↑  Uten forfatter (5. desember 2016). ««Tankevirus» vant Helseprisen 2016» **(norsk)**. ExtraStiftelsen. Besøkt 17. mars 2018.